|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΝΟΜΟΣ ΞΑΝΘΗΣ  ΔΗΜΟΣ ΞΑΝΘΗΣ  ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ  ΤΜΗΜΑ ΗΛΕΚΤΡΟΜΗΧΑΝΟΛΟΓΙΚΟ  ΠΛΗΡ. Μπαρμπαλέξη Ευδοκία  Τηλ. 2541022332  ΑΡ. ΜΕΛΕΤΗΣ: Π 10 / 2019 | «ΠΡΟΜΗΘΕΙΑ ΚΑΙ ΕΓΚΑΤΑΣΤΑΣΗ ΝΕΑΣ ΚΛΙΜΑΤΙΣΤΙΚΗΣ ΜΟΝΑΔΑΣ ΣΤΟ ΚΕΠ 648 ΤΟΥ ΔΗΜΟΥ ΞΑΝΘΗΣ» |

###### Ι. ΤΕΧΝΙΚΗ ΠΕΡΙΓΡΑΦΗ

Κατόπιν του από 21-05-2019 Υπηρεσιακού Σημειώματος της Διεύθυνσης Οικονομικών Υπηρεσιών του Δήμου Ξάνθης και του από 27-05-2019 Τεχνικού Δελτίου Επιθεώρησης του τελευταίου αναδόχου των εργασιών συντήρησης και επισκευής των κλιματιστικών μονάδων των κτιρίων του Δήμου Ξάνθης, προκύπτει η ανάγκη αντικατάστασης , λόγω παλαιότητας και ασύμφορης οικονομικά επισκευής, της κλιματιστικής μονάδας που είναι εγκατεστημένη στο ΚΕΠ 648 επί της οδού Σμύρνης του Δήμου Ξάνθης.

Για το λόγο αυτό συντάχθηκε από την Υπηρεσία μας η παρούσα μελέτη (Αρ. Μελ. Π10/2019), που αφορά στις απαιτούμενες εργασίες αποξήλωσης - αποσύνδεσης της προς αντικατάσταση κλιματιστικής μονάδας, στην απομάκρυνση αυτής με προσκόμιση βεβαίωσης παραλαβής από ΣΣΕΔ (Συλλογικό Σύστημα Εναλλακτικής Διαχείρισης Αποβλήτων), - όπως ορίζεται στο Προεδρικό Διάταγμα 117/2004 και στις τροποποιήσεις αυτού- στην προμήθεια και εγκατάσταση - σύνδεση της νέας μονάδας ισχύος 48000ΒΤU/h και στην αποκατάσταση οποιονδήποτε φθορών προκύψουν κατά την εκτέλεση των ανωτέρω εργασιών.

###### ΙΙ. ΤΕΧΝΙΚΕΣ ΠΡΟΔΙΑΓΡΑΦΕΣ

Η προς προμήθεια τριφασική κλιματιστική μονάδα αεραγωγού, , θα είναι αρίστης ποιότητας και κατάλληλη για την κάλυψη των αναγκών θέρμανσης - κλιματισμού στο ΚΕΠ 648 του ∆ήμου Ξάνθης. Οι ελάχιστες απαιτούμενες τεχνικές προδιαγραφές για το προς προμήθεια είδος, περιγράφονται αναλυτικά ως εξής :

* Καναλάτη
* Ενεργειακή κλάση Α+++ για τη θέρμανση για θερμή ζώνη και Α++ για την ψύξη
* Τεχνολογία Inverter.
* Εγγύηση καλής λειτουργίας του συμπιεστή διάρκειας τουλάχιστον δέκα (10) ημερολογιακών ετών.
* Εγγύηση καλής λειτουργίας των υπόλοιπων μερών διάρκειας τουλάχιστον τριών (3) ημερολογιακών ετών.
* Ψυκτικό μέσο R-32.
* Εύρος λειτουργίας - Ψύξη (°CDB) -15~50
* Εύρος λειτουργίας - Θέρμανση (°CDB) -15~24
* Ενσωματωμένη αντλία συμπυκνωμάτων
* Χρονοδιακόπτη
* Λειτουργίες αυτόματης αφύγρανσης, απόψυξης και αυτόματης επανεκκίνησης.
* Επίπεδο Θορύβου Εσωτερικής Μονάδας στη μεσαία ταχύτητα <= 50 dB(A)
* Πιστοποίηση CE και EUROVENT.
* Θα συνοδεύεται κατά την παράδοσή του από τεχνικό εγχειρίδιο και φυλλάδιο οδηγιών χρήσης.

###### ΙΙΙ. ΣΥΓΓΡΑΦΗ ΥΠΟΧΡΕΩΣΕΩΝ

ΑΡΘΡΟ 1

ΑΝΤΙΚΕΙΜΕΝΟ ΠΡΟΜΗΘΕΙΑΣ

Η παρούσα συγγραφή υποχρεώσεων αφορά στην προμήθεια και εγκατάσταση μίας (1) νέας κλιματιστικής μονάδας για τις ανάγκες του ΚΕΠ 648 του Δήμου Ξάνθης και στην αποξήλωση και απομάκρυνση της υφιστάμενης προς αντικατάσταση κλιματιστικής μονάδας.

ΑΡΘΡΟ 2

ΙΣΧΥΟΥΣΕΣ ΔΙΑΤΑΞΕΙΣ

Η διενέργεια της προμήθειας διέπεται από τις διατάξεις:

- του Ν. 4412/16 (ΦΕΚ 147/08.08.2016 τεύχος Α΄) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ»,

- του Ν. 3463/8-6-2006 (ΦΕΚ 114 Α’) «Κύρωση του Κώδικα Δήμων και Κοινοτήτων»,

- του Προεδρικού Διατάγματος 117/2004 (ΦΕΚ 82/5-3-2004 τεύχος Α΄) «Μέτρα, όροι και πρόγραμμα για την εναλλακτική διαχείριση των αποβλήτων ειδών ηλεκτρικού και ηλεκτρονικού εξοπλισμού, σε συμμόρφωση με τις διατάξεις των Οδηγιών 2002/95» με τις τροποποιήσεις αυτού και

- την Κοινή Υπουργική Απόφαση ΗΠ 23615/651/Ε103/2014 (ΦΕΚ 1184/9-5-2014 τεύχος Α΄) «Καθορισμός κανόνων, όρων και προϋποθέσεων για την εναλλακτική διαχείριση των αποβλήτων ειδών ηλεκτρικού και ηλεκτρονικού εξοπλισμού, σε συμμόρφωση με τις διατάξεις της Οδηγίας 2012/19/ΕΚ του Ευρωπαϊκού Κοινοβουλίου και του Συμβουλίου της 4ης Ιουλίου 2012 και άλλες διατάξεις».

ΑΡΘΡΟ 3

## ΤΡΟΠΟΣ ΕΚΤΕΛΕΣΗΣ ΤΗΣ ΠΡΟΜΗΘΕΙΑΣ

Η εκτέλεση της προμήθειας θα γίνει όπως προβλέπεται από την ισχύουσα νομοθεσία, για τέτοιου είδους προμήθειες, με κριτήριο κατακύρωσης τη συνολική χαμηλότερη τιμή. Η προσφερόμενη τιμή θα είναι σε ευρώ.

ΑΡΘΡΟ 4

## ΣΥΜΒΑΤΙΚΑ ΣΤΟΙΧΕΙΑ

Τα συμβατικά στοιχεία με βάση τα οποία θα εκτελεσθεί η προς ανάθεση προμήθεια, είναι τα παρακάτω:

α) Η οικονομική προσφορά του αναδόχου.

β) Η συγγραφή υποχρεώσεων

γ) Η τεχνική περιγραφή

δ) Οι τεχνικές προδιαγραφές

ΑΡΘΡΟ 5

ΤΟΠΟΣ ΠΑΡΑΔΟΣΗΣ

Η παράδοση θα γίνει, μετά την εγκατάστασή της, στο ΚΕΠ 648 του Δήμου Ξάνθης.

ΑΡΘΡΟ 6

ΧΡΟΝΟΣ ΠΑΡΑΔΟΣΗΣ ΤΗΣ ΠΡΟΜΗΘΕΙΑΣ

Ο χρόνος παράδοσης της προμήθειας ορίζεται σε τριάντα (30) ημέρες από την υπογραφή της σύμβασης μεταξύ προμηθευτή και Δήμου. Από το διαγωνιζόμενο θα ορίζεται σαφώς στην προσφορά του ο χρόνος παράδοσης.

ΑΡΘΡΟ 7

ΕΓΓΥΗΣΗ ΛΕΙΤΟΥΡΓΙΑΣ

Ο χρόνος εγγύησης καλής λειτουργίας , θα είναι αυτός που ορίζεται στις Τεχνικές Προδιαγραφές. Από το διαγωνιζόμενο θα ορίζεται σαφώς στην προσφορά του ο χρόνος εγγύησης καλής λειτουργίας του προσφερόμενου είδους.

ΑΡΘΡΟ 8

ΔΑΠΑΝΕΣ ΠΡΟΜΗΘΕΥΤΟΥ – ΕΥΘΥΝΗ ΜΕΧΡΙ ΤΗΝ ΠΑΡΑΔΟΣΗ

Όλα γενικά τα έξοδα μέχρι την παράδοση στο Δήμο, καθώς και οι κρατήσεις υπέρ τρίτων, βαρύνουν τον προμηθευτή. Επίσης ο προμηθευτής ευθύνεται για οτιδήποτε ήθελε συμβεί μέχρι της παράδοσης αυτού στο Δήμο.

ΑΡΘΡΟ 9

ΠΑΡΑΛΑΒΗ ΤΗΣ ΠΡΟΜΗΘΕΙΑΣ

Η παραλαβή των ειδών θα γίνει κατά τα οριζόμενα στο άρθρο 208 του Ν 4412/2016 και από επιτροπή η οποία προβλέπεται στο άρθρο 221 του ως άνω νόμου. Κατά τη διαδικασία παραλαβής των προϊόντων καλείται να παραστεί, εφόσον το επιθυμεί, ο προμηθευτής και διενεργείται ποσοτικός και ποιοτικός έλεγχος.

Κατά την παραλαβή εξετάζονται και διαπιστώνονται όλες οι ιδιότητες των προσφερόμενων ειδών και οι τυχόν φθορές, κλπ. λόγω πλημμελούς κατασκευής ή κακής ποιότητας χρησιμοποιημένων υλικών.

Εάν κατά την παραλαβή και τη λειτουργία των υπό προμήθεια ειδών, αυτά δεν είναι σύμφωνα με τις προδιαγραφές της μελέτης και την προσφορά του προμηθευτή, τότε ο ανάδοχος υποχρεούται να αντικαταστήσει ή αποκαταστήσει τα είδη σύμφωνα με το άρθρο 208 του Ν 4412/2016

ΑΡΘΡΟ 10

ΥΠΟΧΡΕΩΣΕΙΣ ΑΝΑΔΟΧΟΥ

Ο ανάδοχος είναι υποχρεωμένος να διαθέτει βεβαίωση αναγγελίας ή άδεια εργοδηγού ψυκτικού και πιστοποιητικό κατηγορίας Ι. Επίσης πρέπει να διαθέτει τα μέσα για την εκτέλεση της προμήθειας και ευθύνεται για την καλή και σωστή εκτέλεση όποιων εργασιών απαιτούνται για τη ολοκλήρωση της προμήθειας.

Ο ανάδοχος είναι υποχρεωμένος να τηρεί τους κανόνες ασφαλείας και υγείας σύμφωνα με τους ισχύοντες κανονισμούς και να διαθέτει βεβαίωση συμμετοχής σε εγκεκριμένο σύστημα εναλλακτικής διαχείρισης ΑΗΗΕ, σύμφωνα με την κοινή υπουργική απόφαση Η.Π. 23615/651/Ε103 και τις τροποποιήσεις αυτού.

Ο ανάδοχος προμηθευτής ευθύνεται για την ύπαρξη των συμφωνημένων ιδιοτήτων των υλικών και εγγυάται την ανυπαρξία οποιουδήποτε κρυμμένου ελαττώματος.

Καθ’ όλο το χρόνο της εγγύησης των υπό προμήθεια ειδών υποχρεούται ο ανάδοχος προμηθευτής να αντικαταστήσει με δικές του δαπάνες κάθε εξάρτημα ή τμήμα που θα αποδειχθεί ελαττωματικό. Η Υπηρεσία δικαιούται κατά την κρίση της να επιδιώξει είτε την αναστροφή της αγοροπωλησίας είτε την ανάλογη μείωση του τιμήματος.

Ο ανάδοχος έχει την αστική ευθύνη υπέρ τρίτων για:

α) Συνολική κάλυψη ανά ατύχημα

β) Μεμονωμένο ή ομαδικό ατύχημα

γ) Υλικές ζημιές

δ) Σωματικές βλάβες

ΑΡΘΡΟ 11

ΤΡΟΠΟΣ ΠΛΗΡΩΜΗΣ

Η εξόφληση της συνολικής συμβατικής αξίας της προμήθειας προς τον προμηθευτή θα γίνει μετά την παραλαβή των ειδών και την υπογραφή του σχετικού Πρωτοκόλλου από την αρμόδια Επιτροπή Παραλαβής, µε χρηματικό ένταλμα πληρωμής που θα συνοδεύεται από τα νόμιμα δικαιολογητικά.

ΑΡΘΡΟ 12

ΑΝΑΘΕΩΡΗΣΗ ΤΙΜΩΝ ΠΡΟΣΦΟΡΑΣ

Οι τιμές προσφοράς σε καμιά αναθεώρηση δεν υπόκεινται για οποιοδήποτε λόγο ή αιτία, αλλά παραμένουν σταθερές και αμετάβλητες μέχρι την παράδοση και δεν δικαιούνται ποσοστό γενικών εξόδων και οφέλους.

ΑΡΘΡΟ 13

ΕΠΙΛΥΣΗ ΔΙΑΦΟΡΩΝ

Οι διαφορές που θα εμφανιστούν μετά την υπογραφή της σύμβασης, επιλύονται σύμφωνα με τις διατάξεις του Ν 4412/2016.

ΑΡΘΡΟ 14

ΦΟΡΟΙ, ΤΕΛΗ, ΚΡΑΤΗΣΕΙΣ, ΑΔΕΙΕΣ ΕΞΑΓΩΓΗΣ ΕΙΣΑΓΩΓΗΣ

Ο προμηθευτής σύμφωνα με τις ισχύουσες διατάξεις βαρύνεται με όλους ανεξαιρέτως τους φόρους, τέλη, δασμούς και εισφορές υπέρ του δημοσίου, δήμων και κοινοτήτων ή τρίτων που ισχύουν κατά την ημέρα διενέργειας του διαγωνισμού.

Ο Φ.Π.Α. βαρύνει το Δήμο.

Η άδεια εισαγωγής του υπό προμήθεια είδους που τυχόν θα απαιτηθεί καθώς και η άδεια εξαγωγής από την χώρα προσέλευσής του, εκδίδονται με μέριμνα και δαπάνες του προμηθευτή (οι τιμές εισαγομένων ειδών στην προσφορά εννοούνται άνευ δασμών).

Ξάνθη 12 - 06 - 2019

|  |  |  |
| --- | --- | --- |
| Συντάχθηκε |  | Ελέγχθηκε - Θεωρήθηκε |
| Η Συντάξασα |  | Η Προϊσταμένη  της Διεύθυνσης |
| Ευδοκία Μπαρμπαλέξη  Μηχανολόγος Μηχανικός |  | Αικατερίνη Μανά  Τοπογράφος Μηχανικός |